**Apstiprināts** ar

Rēzeknes tehnikuma

2017. gada 27. jūlijā

Direktora Rīkojumu Nr. 1.12./185

**RĒZEKNES TEHNIKUMS**

**Iepirkuma**

**Remontmateriālu un saimniecības preču iegāde Rēzeknes tehnikuma vajadzībām**

Identifikācijas **Nr. RT2017/9**

**NOLIKUMS**

Rēzekne

2017

**Vispārīgā informācija**

1. **Iepirkuma identifikācijas numurs:** RT2017/9

**2. Pasūtītāja nosaukums, adrese un citi rekvizīti:**

|  |  |
| --- | --- |
| Pasūtītāja nosaukums | Rēzeknes tehnikums |
| Juridiskā adrese | Varoņu iela 11A, Rēzekne, LV-4604 |
| Reģistrācijas numurs | 90009617187 |
| Banka  Konta numurs  Kods | Valsts Kase  LV14TREL2150668001000  TRELLV22 |
| Kontaktpersona | Līga Murāne, iepirkumu speciāliste, t.28351342 |
| Tālruņa numurs | +371 646 33664 |
| Faksa numurs | +371 646 32665 |
| E-pasta adrese | [pasts@rezeknestehnikums.lv](mailto:pasts@apv.lv) *;* [liga.murane@rezeknestehnikums.lv](mailto:liga.murane@apv.lv) |
| Iepirkuma nosaukums | Remontmateriālu un saimniecības preču iegāde Rēzeknes tehnikuma vajadzībām |
| CPV kods | 44000000-0; 31000000-6; 39830000-9; 39224000-8; 33760000-5 |

**3. Iepirkuma priekšmets, mērķis un metode**

3.1. Iepirkuma priekšmets ir Remontmateriālu un saimniecības preču iegāde Rēzeknes tehnikuma vajadzībām.

3.2. Iepirkuma metode – 9.panta kārtībā.

3.3. Iepirkuma mērķis - Iepirkums tiek rīkots ar mērķi izvēlēties saimnieciski visizdevīgāko piedāvājumu, kas atbilst Nolikumā norādītajām prasībām, nodrošinot atklātumu, piegādātāju brīvu konkurenci, kā arī vienlīdzīgu un taisnīgu attieksmi pret tiem, kā arī, nodrošinot finanšu līdzekļu efektīvu izmantošanu, maksimāli samazinot pasūtītāja risku.

**4. Iepazīšanas ar Nolikumu un to saņemšana**

4.1. Ar Nolikumu un tā pielikumiem, kas ir Nolikuma neatņemama sastāvdaļa, sākot ar publicēšanas dienu Iepirkumu uzraudzības biroja (turpmāk – IUB) mājas lapā var iepazīties un bezmaksas to saņemt Rēzeknes tehnikuma mājas lapā: [www.rezeknestehnikums.lv](http://www.apv.lv) sadaļā *Tehnikums / iepirkumi* .

**5. Piedāvājuma iesniegšanas vieta, datums, laiks un kārtība**

5.1. Pretendenti piedāvājumu var iesniegt, darba dienās no 9:00 līdz 16:00, **Rēzeknes tehnikumā**, pēc adreses: **Varoņu ielā 11a, Rēzeknē, LV-4604**, līdz **2017. gada 7. augustam**, plkst.10:00, 101.kabinetā iesniedzot personīgi vai atsūtot pa pastu ierakstītā pasta sūtījumā. Ja Pretendents nosūta piedāvājumu pa pastu vai ar kurjera starpniecību, tas uzņemas atbildību, ka piedāvājums tiks piegādāts šajā punktā norādītajā vietā un laikā.

5.2. Saņemot piedāvājumus, sekretāre tos reģistrē iesniegšanas secībā. Pretendentu sarakstā norāda Pretendenta pilnu nosaukumu, adresi, kā arī piedāvājuma iesniegšanas datumu un laiku. Iepirkuma komisija nodrošina, lai šajā punktā minētās ziņas par pretendentiem netiktu izpaustas līdz iesniegšanas termiņa beigām.

5.3. Pretendents līdz piedāvājuma iesniegšanas beigām var grozīt, mainīt vai atsaukt savu piedāvājumu, iesniedzot Iepirkuma komisijai rakstisku paziņojumu. Paziņojumu iesniedz slēgtā aploksnē, uz kuras norāda Nolikuma 8.1 punktā minētos rekvizītus un atzīmi par saturu - *GROZĪJUMI, MAIŅA*, vai *ATSAUKUMS*.

5.4. Piedāvājuma atsaukumam ir bezierunu raksturs, un tas izslēdz pretendentu no tālākas līdzdalības iepirkuma procedūrā.

5.5. Iesniegto piedāvājumu grozījumus, maiņas vai atsaukumus Iepirkuma komisijas sekretāre reģistrē Nolikuma 5.2. punktā noteiktajā kārtībā.

**6. Piedāvājuma atvēršana un kārtība**

6.1. Piedāvājumu atvēršana laiks nav paredzēts.

6.2. Piedāvājumu atvēršanas norise tiek fiksēta piedāvājumu atvēršanas sanāksmes protokolā. Iepirkuma komisija šī protokola kopiju Pretendentam izsniedz trīs darbadienu laikā pēc šāda pieprasījuma saņemšanas.

**7. Piedāvājuma derīguma termiņš**

7.1. Pretendenta iesniegtais piedāvājums ir derīgs t.i., saistošs iesniedzējam, līdz iepirkuma līguma noslēgšanai, vai 60 (sešdesmit) dienas no piedāvājuma atvēršanas dienas.

**8. Prasības attiecībā uz piedāvājuma noformējumu un iesniegšanu**

8.1. Pretendents savu piedāvājumu iesniedz slēgtā, necaurredzamā, aizzīmogotā aploksnē 5.1. punktā minētajā vietā un laikā. Uz aploksnes norāda:

**pretendenta nosaukums**

**adrese, e-pasts, tālruņa/ faksa Nr.**

**Rēzeknes tehnikums**

*Piegādes adrese:* ***Varoņu ielā 11a, Rēzeknē, LV-4604***

Piedāvājums iepirkumam

**Remontmateriālu un saimniecības preču iegāde Rēzeknes tehnikuma vajadzībām**

Identifikācijas numurs RT2017/9

Neatvērt līdz **2017. gada 7. augustam** plkst.10.00.

8.2. Pretendentam jāiesniedz 1 (viens) piedāvājuma oriģināls. Uz katra iesējuma pirmās lapas jābūt norādei „Oriģināls” un Tehnisko – finanšu piedāvājumu jāiesniedz arī elektroniskā formā (vienreiz rakstāmā CD), ierakstīts ar MS Office Excel.

8.3. Piedāvājums jāsagatavo latviešu valodā. Dokumentiem, kas izsniegti citā valodā, jāpievieno Pretendenta apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 "Kārtība, kādā apliecināmi dokumentu tulkojumi valsts valodā".

8.4. Pretendents piedāvājumu, tajā skaitā, dokumentu kopijas, noformē saskaņā ar Ministru kabineta 2010.gada 28.septembra noteikumiem Nr.916 “Dokumentu izstrādāšanas un noformēšanas kārtība”.

8.5. Piedāvājums jāiesniedz ar sanumurētām lapām, caurauklots, ar uzlīmi, kas nostiprina auklu. Uz uzlīmes jābūt rakstītam lapu skaitam, Pretendenta zīmoga nospiedumam un tās personas parakstam, kura ir tiesīga parakstīt piedāvājumu. Ja uz piedāvājuma lapām izdarīti labojumi, tie jāparaksta un jāapzīmogo.

8.6. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā.

8.7. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot „Piedāvājuma grozījumi” vai „Piedāvājuma atsaukums”.

8.8. Iesniegtie piedāvājumi ir Pasūtītāja īpašums un netiek atdoti atpakaļ Pretendentiem.

**9. Iepirkuma priekšmeta apraksts, paredzamā līgumcena un apjoms**

9.1. Iepirkuma priekšmets ir Remontmateriālu un saimniecības preču iegāde Rēzeknes tehnikuma vajadzībām, atbilstoši minimālajām tehniskajā specifikācijā (Pielikums Nr. 2) noteiktajām prasībām.

9.2. Katrs pretendents drīkst iesniegt tikai vienu piedāvājuma variantu par vienu vai vairākām iepirkuma daļas grupām, bet par visu iepirkuma grupas apjomu.

9.3. Iepirkuma priekšmets ir dalīts 4 (četrās) iepirkuma daļās, katra iepirkuma daļa sastāv no 3 grupām:

9.3.1. *1. daļa Remontmateriālu iegāde mācību vietā, Rēzeknē:*

9.3.1.1) 1.grupa Celtniecības materiāls un preces, *paredzamā līgumcena 10000,00 euro bez PVN*;

9.3.1.2) 2. grupa Santehnikas materiāls un preces, *paredzamā līgumcena 4000,00 euro bez PVN*;

9.3.1.3) 3. grupa Elektromateriāli, *paredzamā līgumcena 4500,00 euro bez PVN*;

9.3.2. *2. daļa Remontmateriālu iegāde mācību vietā, Viļānos;*

9.3.2.1) 1.grupa Celtniecības materiāls un preces, *paredzamā līgumcena 1500,00 euro bez PVN*;

9.3.2.2) 2. grupa Santehnikas materiāls un preces, *paredzamā līgumcena 500,00 euro bez PVN*;

9.3.2.3) 3. grupa Elektromateriāli, *paredzamā līgumcena 1100,00 euro bez PVN*.

9.3.3. *3.daļa Remontmateriālu iegāde* *mācību vietā, Zilupē*;

9.3.3.1) 1.grupa Celtniecības materiāls un preces, *paredzamā līgumcena 1700,00 euro bez PVN*;

9.3.3.2) 2. grupa Santehnikas materiāls un preces, *paredzamā līgumcena 1000,00 euro bez PVN*;

9.3.3.3) 3. grupa Elektromateriāli, *paredzamā līgumcena 900,00 euro bez PVN*

9.3.4. *4.daļa Saimniecības preču iegāde Rēzeknes tehnikuma vajadzībām*

9.3.4.1) 1.grupa Sadzīves ķīmija, paredzamā līgumcena 3000,00 euro bez PVN;

9.3.4.2) 2.grupa Papīra higiēnas preces, paredzamā līgumcena 2000,00 euro bez PVN;

9.3.4.3) 3.grupa Preces telpu uzturēšanai un uzkopšanai, paredzamā līgumcena 2000,00 euro bez PVN.

9.4. Remontmateriālu iegāde paredzēta saskaņā ar Tehniskajā specifikācijā norādīto preču un materiālu sarakstu un citām precēm (ar piešķirtu nemainīgu atlaidi visā līguma laikā), kuras ir iespējams iegādāties pretendenta tirdzniecības vietā saskaņā ar nolikumu un pretendenta piedāvājumu.

9.5. Iepirkumi tiks izdarīti pēc nepieciešamības. Reālais iepirkuma apjoms var nesasniegt paredzamās līgumcenas apjomus.

**10. Līguma izpildes laiks un vieta**

10.1 Līguma izpildes termiņš ir 12 mēneši, vai līdz līgumsummas sasniegšanai. Gadījumā, ja līdz līguma darbības termiņa beigām kopējā līgumcena nav izlietota, līgums ir spēkā, kamēr tiek izlietota līgumcena, bet ne ilgāk kā 24 (divdesmit četrus) mēnešus no līguma spēkā stāšanās dienas.

10.2. Līguma izpildes vieta - Rēzeknes tehnikuma mācību vietas Rēzeknē, Viļānos, Zilupē.

**11. Cita informācija par iepirkuma priekšmetu**

11.1. Pretendentam jānorāda veikala/tirdzniecības vietas attālums līdz Rēzeknes tehnikuma mācību vietām, kas tiek noteikts pēc tuvākā iespējamā maršruta braucot pa koplietošanas ceļiem (pasūtītājs pārbaudīs attālumu kilometros ar precizitāti viens cipars aiz komata, ņemot vērā šo vietni <https://www.google.lv/maps/dir///@56.5226756,27.3415243,14z> ) saskaņā ar ceļu satiksmes noteikumiem:

11.1.1. Rēzeknes tehnikuma mācību vietas Rēzeknē, Varoņu iela 11a, Rēzeknē (attiecas uz 1.un 4.iepirkuma daļu);

11.1.2. Rēzeknes tehnikuma mācību vietas Viļānos, Kultūras laukumā Nr.1 (Viļānu novadā) (attiecas uz 2.iepirkuma daļu);

11.1.3. Rēzeknes tehnikuma mācību vietas Zilupē, Kalnu ielā 4 (Zilupes novadā) (attiecas uz 3.iepirkuma daļu).

**12. Pretendenta iesniedzamie dokumenti:**

12.1. Rakstveida pieteikums par piedalīšanos konkursā (pielikums Nr.1) ar apliecinājumu, ka pretendents ir iepazinies ar nolikumu un tā pielikumiem un to pilnībā akceptē, kā arī uz pretendentu neattiecas Publisko iepirkuma likuma 9.panta 8. daļas izslēgšanas noteikumi.

12.2. Ārvalstī reģistrēts vai pastāvīgi dzīvojošs pretendents iesniedz dokumentu, kas apliecina, ka Pretendents ir reģistrēts likumā noteiktajos gadījumos un likumā noteiktajā kārtībā, ja attiecīgās valsts normatīvie tiesību akti paredz reģistrācijas dokumentu izsniegšanu. Informāciju, kas apliecina Latvijas Republikā, reģistrēta pretendenta reģistrācijas komercreģistrā faktu, pasūtītājs pārbaudīs Uzņēmumu reģistra interneta mājaslapā.

12.3. Dokuments ar informāciju, ka Pretendentam ir pieredze par vismaz divu līdzīgu piegāžu veikšanu iepriekšējo trīs gadu laikā (2014., 2015., 2016. un 2017.gadā līdz piedāvājuma iesniegšanas brīdim), norādot klientu un līguma kopējo līgumcenu, kā arī **divas pozitīvas atsauksmes** no klientiem par attiecīgo līgumu kvalitatīvu izpildi. Par līdzīgu piegādi ir uzskatāma piegāde kur katras piegādes vērtība naudas izteiksmē ir ne **mazāka kā 80%** no pretendenta piedāvātās līgumcenas bez PVN atbilstoši 9.3.punktā norādītajām paredzamajām līgumcenām.

12.4. Ja pretendents piesaista apakšuzņēmējus**[[1]](#footnote-1)**, pretendentam jāiesniedz 12.1. un 12.2.punktā norādītos dokumentus par katru piesaistīto apakšuzņēmēju. Papildus jāiesniedz apakšuzņēmējiem izpildei nododamo līguma daļu un to apjoma procentuālais (%) apraksts. Papildus jāiesniedz spēkā esoši dokumenti, kas noslēgti ar Pretendentu un apliecina katra apakšuzņēmēja gatavību veikt tam izpildei nodotās līguma daļas (notariāli apliecināta sadarbības līguma kopija vai piekrišanas raksta oriģināls), kuri jāparaksta apakšuzņēmēja pārstāvim ar pārstāvības tiesībām vai tā pilnvarotai personai. 12.1. punktā minētais apliecinājums jāiesniedz par personu, kas veiks Preču tirdzniecību.

**13. Papildu informācijas sniegšana**

13.1. Pieprasījumu par papildu informāciju piegādātājs var sūtīt pa e-pastu: [liga.murane@rezeknestehnikums.lv](mailto:liga.murane@apv.lv) vai nosūtot vēstuli pa pastu uz Pasūtītāja Nolikuma 2. punktā norādīto adresi, bet ne vēlāk kā četras dienas pirms piedāvājuma iesniegšanas termiņa beigām.

**14. Tehniskā specifikācija**

14.1. Iepirkuma priekšmeta tehniskā specifikācija ir pievienota iepirkuma nolikuma pielikumā Nr.2, kas neatspoguļo visu Pasūtītājām iespējamo materiālu un preču sarakstu, kas varētu būt nepieciešams līguma darbības laikā, līdz ar to Preces, kuras nav uzskaitītas pielikumā Nr.2, bet Pasūtītājam var būt nepieciešamas, tiks iegādātas saskaņā ar Pretendenta tirdzniecības vietas preču cenrādi, kam tiks piemērota nemainīga atlaide.

14.2. **Pretendentam jānorāda materiāliem un precēm piedāvāto atlaidi % (procentos), kas nedrīkst būt izteikta 0% (nulle procenti), pretējā gadījumā Pretendenta piedāvājums turpmāk netiks vērtēts.**

14.3. Visas tehniskajā specifikācijā minētās preču markas, nosaukumi un/vai to ražotāji ir minēti kā kvalitātes rādītājs, pretendents drīkst piedāvāt attiecīgās preces analogus, kas atbilst minētas preces kvalitātei, pielietojumam u.c. preces raksturojošām īpašībām.

**15. Tehniskais – finanšu piedāvājums**

15.1. Pretendentam tehniskajā – finanšu piedāvājumā jānorāda:

15.1.1. preču un materiālu vienības cenas bez PVN;

15.1.2. **pastāvīgā, nemainīgā atlaide** **visām** **precēm procentos (%), kas norādītas tehniskajā – finanšu piedāvājumā;**

15.1.3. **precēm, kas nav, uzskaitītas tehniskajā – finanšu piedāvājumā**, bet ir iespējams iegādāties Pretendenta tirdzniecības vietā, **tiek piedāvāta atlaide % un atlaides apmērs paliek nemainīgs visā līguma darbības laikā**.

15.2. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata.

15.3. Cenā jāiekļauj visas izmaksas, kas saistītas ar preču **piegādi līdz pasūtītājam**, iekraušanu / izkraušanu un citiem valsts un pašvaldību noteiktiem nodokļiem un nodevām, izņemot pievienotās vērtības nodokli (PVN).

**16. Iepirkuma līguma projekts**

16.1. Līguma projekts pievienots Nolikumam (Pielikums Nr.3).

16.2. Iesniedzot piedāvājumu, Pretendents piekrīt līguma projektam, uz kura pamata tiek slēgts līgums.

16.3. Ja ieinteresētajam piegādātājam ir iebildumi vai jautājumi par Nolikumam pievienotā iepirkuma līguma nosacījumiem, tie jāiesniedz atbilstoši Nolikuma 13. punkta nosacījumiem.

**17. Pretendentu atlase, piedāvājuma izvēles un vērtēšanas kritēriji**

17.1. Pretendentu atlasi komisija veic slēgtā sēdē.

17.2. Piedāvājuma izvēles kritērijs ir saimnieciski visizdevīgākais piedāvājums, kas atbilst nolikumā minētajām prasībām un tehniskajai specifikācijai.

17.3. Atbilstība nolikumā izvirzītajām prasībām tiek veikta secīgā četru etapu procedūrā:

17.3.1. atbilstība noformējuma prasībām;

17.3.2. atbilstība dokumentu atlases prasībām;

17.3.3. atbilstība tehniskās specifikācijas un finanšu piedāvājuma prasībām;

17.3.4. saimnieciski visizdevīgākā piedāvājuma noteikšana.

17.4. Pretendentu piedāvājumu atlases procedūrā komisija pārbauda, vai Pretendents ir iesniedzis visus nolikumā noteiktos dokumentus, izvērtē iesniegto dokumentu atbilstību nolikuma prasībām un Publisko iepirkumu likumā izvirzītajām prasībām. Iepirkuma komisija Pretendenta atlases dokumentus vērtē ar „atbilst/ neatbilst”, „nav” vai „ netika vērtēts”, atspoguļojot to piedāvājuma vērtēšanas protokolā.

17.5. Konstatējot piedāvājuma būtisku neatbilstību kādai no prasībām, komisijai ir tiesības neturpināt pretendenta piedāvājuma vērtēšanu un neizskatīt piedāvājumu nākamajā izvērtēšanas etapā.

17.6. Finanšu piedāvājumu vērtēšanas laikā komisija pārbauda, vai finanšu piedāvājumos nav aritmētisko kļūdu, kā arī izvērtē un salīdzina Pretendentu piedāvātās cenas, un pārliecinās, ka piedāvājums nav nepamatoti lēts.

Ja komisija piedāvājumā labojusi aritmētiskās kļūdas, tā informē pretendentu par aritmētisko kļūdu labojumiem.

**18. Uzvarētāja noteikšana**

18.1. Komisija par iepirkuma procedūras uzvarētāju izvēlās Pretendentu, kura **piedāvājums ir saimnieciski visizdevīgākais**, un kas atbilst visām nolikumā izvirzītajām prasībām:

* + 1. Piedāvājumu vērtēšana notiek pēc izdevīguma punktu metodes. Maksimālais punktu skaits 100 (viens simts) punkti. Par visizdevīgāko piedāvājumu Komisija atzīst piedāvājumu, kurš ieguvis visaugstāko vērtējumu saskaņa ar iepirkuma noteikumos norādītajiem piedāvājuma vērtēšanas un izvēles kritērijiem par katru iepirkuma daļas grupu atsevišķi. Vērtēšanā iegūtais punktu skaits tiek noapaļots līdz vienai zīmei aiz komata.

|  |  |  |
| --- | --- | --- |
| **Npk** | **Vērtēšanas kritēriji** | **Maksimālais pieejamais punktu skaits** |
| 1. | Finanšu piedāvājuma kopējais vērtējums (A) | 30 |
| 2. | Pretendenta piedāvātā nemainīgā atlaide % (Procentos) (B) | 30 |
| 3. | Pretendenta tirdzniecības vietas atrašanās vieta (km) (C)**[[2]](#footnote-2)** | 40 |
| 4. | Visizdevīgākais piedāvājums D = (A+B+C) | 100 |

* + 1. Saimnieciski visizdevīgākā piedāvājuma izvēles kritēriji:
       1. Kritēriju „Finanšu piedāvājuma kopējais vērtējums” A = (piedāvājums ar zemāko cenu (bez PVN)/vērtējamais piedāvājums) x 30;
       2. Kritērijs „Pretendenta piedāvātā nemainīgā atlaide %” B= (Pretendenta piedāvātā atlaide/ (lielākā piedāvātā atlaide) x 30
       3. Kritēriju „Uzvarētāja tirdzniecības vietas atrašanās vieta (km)” C= (mazākais attālums (km)/vērtējamais attālums (km)) x 40;
       4. Visizdevīgākais piedāvājums D= A+B+C (Pretendenta iegūto punktu skaitu summa).

18.2. Motivētu lēmumu slēgt iepirkuma līgumu vai izbeigt konkursu, neizvēloties nevienu piedāvājumu, komisija pieņem ar balsu vairākumu, ja sēdē piedalās vismaz divas trešdaļas no komisijas locekļiem.

18.3. Pasūtītājs attiecībā uz pretendentu, kuram būtu piešķiramas līguma slēgšanas tiesības, pārbauda vai uz pretendentu nav attiecināmi Publisko iepirkumu likuma 9. panta astotās daļas izslēgšanas nosacījumi. Pasūtītājs pārbaudi veic atbilstoši Publisko iepirkumu likuma 9. panta devītajā daļā noteiktajā kārtībā, ja tiek konstatēti minētie izslēgšanas nosacījumi, Pasūtītājs rīkojās atbilstoši Publisko iepirkumu likuma 9. panta desmitās daļas noteiktajā kārtībā.

18.4. Ja izraudzītais Pretendents atsakās slēgt iepirkuma līgumu ar Pasūtītāju, iepirkuma komisija ir tiesīga izvēlēties nākamo saimnieciski visizdevīgākais piedāvājumu.

18.5. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

**19. Komisijas darbības pamatnoteikumi**

19.1. Komisijas sanāksmes un sēdes vada komisijas priekšsēdētājs. Komisijas priekšsēdētāja prombūtnes laikā priekšsēdētāja pienākumus pilda priekšsēdētāja vietnieks.

19.2. Komisija pieņem lēmumus ar vienkāršu balsu vairākumu. Ja komisijas locekļu balsis sadalās vienādi, izšķirošā ir komisijas priekšsēdētāja balss.

**20. Komisijas tiesības un pienākumi**

20.1. Komisijas tiesības:

20.1.1. Pieņemt tikai atbilstoši noformētus piedāvājumus, kurā iekļautā informācija nav pieejama līdz piedāvājumu atvēršanas brīdim

20.1.2. Pieprasīt, lai Pretendents precizētu informāciju par savu piedāvājumu, ja tas nepieciešams Pretendentu atlasei, kā arī piedāvājumu vērtēšanai un salīdzināšanai.

20.1.3. Noteikt konkursa uzvarētāju.

20.1.4. Pasūtītājam ir tiesības noslēgt iepirkuma līgumu, ja kādā no iepirkumu daļām iesniegts viens piedāvājums.

20.2. Komisijas pienākumi:

20.3. Reģistrēt Pretendentu piedāvājumus šajā Nolikumā un normatīvajos aktos noteiktajā kārtībā.

20.4. Nodrošināt, lai līdz piedāvājumu atvēršanai nolikuma saņēmēju saraksts netiktu izpausts.

20.5. Trīs darba dienu laikā sniegt atbildes uz ieinteresēto Pretendentu jautājumiem, ievietojot jautājumu un atbildi Rēzeknes tehnikuma mājaslapā [www.rezeknestehnikums.lv](http://www.apv.lv) sadaļā *Tehnikums / iepirkumi.*

20.6. Protokolēt sanāksmes un sēdes.

20.7. Nodrošināt iesniegto piedāvājumu glabāšanu tā, lai līdz piedāvājumu atvēršanas brīdim piedāvājumu atvēršanas sanāksmē neviens nevarētu piekļūt tajā ietvertajai informācijai.

20.8. Saņemot rakstisku Pretendenta pieprasījumu, trīs darba dienu laikā pēc piedāvājumu atvēršanas sanāksmes, izsniegt Pretendentam šīs sanāksmes protokola kopiju vai izrakstu.

20.1. Pasūtītājs, saskaņā ar Publisko iepirkumu likuma 9. panta 18 daļu, ievieto savā mājaslapā attiecīgo iepirkuma līgumu vai tā grozījuma tekstu ne vēlāk kā dienā, kad tas stājies spēkā, ievērojot pretendenta komercnoslēpuma aizsardzības prasības. Iepirkuma līguma teksts un tā grozījumu teksts būs pieejams pasūtītāja mājaslapā visā iepirkuma līguma darbības laikā, bet ne mazāk kā 36 mēnešus pēc līguma spēkā stāšanās dienas

**21. Pretendentu tiesības un pienākumi**

21.1. Pretendentu tiesības:

21.1.1. Pieprasīt un saņemt rakstveida informāciju par iepirkuma procedūras norisi.

21.1.2. Pieprasīt un saņemt piedāvājumu atvēršanas sanāksmes protokola kopiju vai izrakstu.

21.1.3. Pieprasīt izskaidrot lēmumu, kas pieņemts par Pretendenta izslēgšanu no turpmākās dalības iepirkuma procedūrā.

21.2. Pretendents, kas iesniedzis piedāvājumu šajā iepirkumā un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt tiesā likumā noteiktajā kārtībā.

21.3. Citas šajā Nolikumā un normatīvajos aktos noteiktās tiesības.

21.4. Pretendenta pienākumi:

21.4.1. Pretendentam, iesniedzot piedāvājumu, ir pienākums ievērot visus nolikumā minētos nosacījumus.

21.4.2. Pretendentam ir pienākums rakstveidā komisijas norādītajā termiņā sniegt papildus informāciju vai paskaidrojumus par piedāvājumu, ja to pieprasa komisija.

21.5. Rakstveidā informēt komisiju pēc piedāvājumu iesniegšanas beigām līdz konkursa noslēgumam par izmaiņām iesniegtajos Pretendenta atlases dokumentos, kas saistītas ar:

21.5.1. Pretendenta saimnieciskās darbības apturēšanu vai pārtraukšanu;

21.5.2. Tiesvedības uzsākšanu par Pretendenta darbības izbeigšanu, maksātnespēju vai bankrotu.

**22. Citi noteikumi**

22.1. Pretendenta iesniegts piedāvājums ir pierādījums tam, ka Pretendents:

22.1.1. ir iepazinies ar šo Nolikumu un tā pielikumiem;

22.1.2. ir sapratis un pieņēmis iepirkuma procedūras noteikumus, un tie nenostāda Pretendentu neizdevīgā stāvoklī attiecībā pret pārējiem Pretendentiem.

1.pielikums

(ID Nr.RT2017/9)

**Pretendenta pieteikums**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta pilns nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta juridiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālrunis, fakss un e-pasts)

**Rēzeknes tehnikumam**

***Par piedalīšanos iepirkumā***

Piesakām \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta nosaukums)

piedalīšanos Rēzeknes tehnikuma organizētajā iepirkumā **„Remontmateriālu un saimniecības preču iegāde Rēzeknes tehnikuma vajadzībām” ID Nr.RT2017/9**, un apliecinām, ka:

1. *<Pretendenta nosaukums>* ir iepazinies ar iepirkuma nolikumu un tā pielikumiem un to pilnībā akceptē;

2. *<Pretendenta nosaukums>* piedāvājums atbilst iepirkuma nolikumā noteiktajām prasībām, un tā derīguma termiņš ir \_\_\_ kalendārās dienas, skaitot no piedāvājumu atvēršanas dienas;

3. *<Pretendenta nosaukums>* piedāvājuma iesniegšanas termiņa pēdējā dienā, **nav nodokļu parādu,** tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta amats, paraksts, vārds un uzvārds)

2017.gada \_\_\_. \_\_\_\_\_\_\_\_\_\_\_\_\_\_\_

3.pielikums

(ID Nr.RT2017/9)

*(Projekts)*

**IEPIRKUMA LĪGUMS Nr**. \_\_\_\_

Rēzekne 201\_.gada \_\_\_.\_\_\_\_\_\_\_\_\_\_\_\_\_

**Rēzeknes tehnikums**, reģ.Nr.LV90009617187, direktores Benitas Virbules personā, kura darbojas uz Nolikuma pamata, turpmāk tekstā - **Pircējs**, no vienas puses, un \_\_\_\_\_\_\_\_\_\_ „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, reģ. Nr. \_\_\_\_\_\_\_\_\_\_\_\_\_\_\_\_\_\_\_ turpmāk tekstā **- Pārdevējs**, kuru saskaņā ar \_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_, no otras puses, abi kopā un katrs atsevišķi turpmāk saukti **- Puses**, pamatojoties uz Iepirkuma *<* *Remontmateriālu un saimniecības preču iegāde Rēzeknes tehnikuma vajadzībām >* <*ID Nr*.>, rezultātiem, noslēdz šāda satura līgumu, turpmāk tekstā „Līgums”:

1. **LĪGUMA PRIEKŠMETS**
   1. Pārdevējs pārdod un piegādā, un Pircējs pērk *iepirkuma daļas nosaukums, grupas numurs, nosaukums*, Preces par cenām, kas norādītas Līguma pielikumā Nr.1 un citas Preces, kuru patēriņš ir neregulārs un nav iespējams noteikt iegādes nepieciešamību uz iepirkuma rīkošanas brīdi, kas atrodas pārdošanā Pārdevēja veikalā par Pārdevēja tirdzniecības vietā norādītajām cenām, kam piemērota **nemainīga atlaide**, turpmāk līgumā –Prece, Rēzeknes tehnikuma mācību vietas \_\_\_\_\_\_\_\_\_\_\_\_\_\_\_ vajadzībām, un samaksā par Preci saskaņā ar šī līguma nosacījumiem.
2. **PREČU KVALITĀTE**
   1. Piegādāto preču kvalitātei jāatbilst konkrētajam preču veidam paredzētajām un izvirzītajām prasībām, šīs kvalitātes īpašības saglabājot arī saskaņā ar Preču ražotāja norādīto termiņu, ievērojot saprātīgu nolietojumu.
   2. Pārdevējs garantē, ka Preču piegādes dokumentos deklarētais Preču daudzums atbilst reāli saņemtajam daudzumam. Ja Pārdevējs dokumentos ierakstītais Preču daudzums neatbilst reāli pasūtītajam un saņemtajam apjomam, Pārdevējs uz sava rēķina piegādā iztrūkstošo Preci.
   3. Pārdevējs garantē, ka Prece un tās iepakojums atbilst spēkā esošajiem Eiropas Savienības un Latvijas standartiem un normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.), un garantē, ka tiks piegādātas jaunas, nelietotas un nepārveidotas Preces oriģināliepakojumā (izņemot gadījumā, ja Pārdevējs Preci ražo).
   4. Pārdevējs garantē, ka Preces atbilst Līguma noteikumiem un ir derīgas ekspluatācijai, kā arī to, ka Preču izmantošana atbilstoši tās uzdevumiem nenodarīs kaitējumu cilvēka veselībai un dzīvībai.
   5. Saņemot neatbilstošas kvalitātes Preces, Pircējam ir tiesības tās nepieņemt. Ja Preču neatbilstība kvalitātei tiek atklāta pēc to pieņemšanas, Pircējs par to ziņo 3 (trīs) darba dienu laikā no pieņemšanas nodošanas akta parakstīšanas dienas rakstiski Pārdevējam, ja šajā laikā par trūkumiem netiek paziņots, uzskatāms, ka prece ir piegādāta atbilstoši prasībām un kvalitātei. Pārdevējam 24 (divdesmit četru) stundu laikā pēc šādas informācijas saņemšanas nekvalitatīvās Preces jāapmaina pret kvalitatīvām.
   6. Līguma 2.5.punktā minētais termiņa ierobežojums neattiecas uz preces slēptajiem trūkumiem, kas vizuāli nav konstatējami. Par šādiem trūkumiem un defektiem precei Pircējs informē Pārdevēju 1 (vienas) darba dienas laikā no šo trūkumu un/vai defektu atklāšanas dienas.
   7. Pircējam nav tiesības celt pretenzijas par preču kvalitāti, ja tas neievēro Preces uzglabāšanas vai ekspluatācijas noteikumus.
3. **CENAS UN NORĒĶINU KĀRTĪBA**
   1. Preču vienības cenas ir noteiktas Līguma pielikumā Nr.1. Piedāvājumā fiksētā cena ir maksimālā pieļaujamā cena, par kādu Pārdevējs drīkst piegādāt Preci visā Līguma izpildes laikā. Pārdevējs ir tiesīgs pazemināt tehniskajā piedāvājumā norādītās vienas vienības cenu, un Pircējs var iepirkt 1.pielikumā norādītās Preces par zemākām cenām, kas atbilst specifikācijai.
   2. Precēm, kas nav uzskaitītās pielikumā Nr.1, cenas ir noteiktas saskaņā ar Pārdevēja veikala preču cenrādi, un **līguma darbības laikā tām tiek noteikta nemainīga \_\_\_ % (\_\_\_\_\_\_ procentu) atlaide.**
   3. **Līguma kopējā summa EUR \_\_\_\_\_\_\_\_ (*ar* *vārdiem*)** bez PVN un EUR \_\_\_\_\_\_ (*ar vārdiem*) ar PVN.
   4. *Samaksu par iegādātajām precēm* Pircējs *veic ne vēlāk kā 30 (trīsdesmit) dienu laikā pēc pavadzīmes abpusējās parakstīšanas*.
   5. Norēķini par saņemtajām precēm tiek veikti bezskaidras naudas pārskaitījuma veidā uz Pārdevēja bankas kontu, kas norādīts Līgumā un izsniegtajā preču pavadzīmē.
   6. Par samaksas dienu tiek uzskatīta diena, kad Pircējs veicis bankas pārskaitījumu, ko apliecina attiecīgs maksājuma uzdevums un Pārdevējs ir saņēmis maksājumu savā bankas kontā.
   7. Pavadzīmē Pārdevējs norāda apmaksas datumu saskaņā ar šī līguma 3.4. punktu, mācību vietas nosaukumu, kā arī citus nepieciešamos rekvizītus un datus.
   8. Līguma izpildes laikā Preču cenas var tikt pārskatītas, bet ne ātrāk, kā pēc pusgada. Cenas pārmaiņu iniciatori var būt abas puses, proti, cenas var tikt paaugstinātas vai pazeminātas, ja Pārdevējs, iesniedzot Statistikas pārvaldes izziņu, pierāda, ka valstī notikušas cenu pārmaiņas laika periodā no līguma parakstīšanas brīža līdz laikam, kad Puse iesniedz lūgumu pārskatīt cenas. Cenas var tikt paaugstinātas vai pazeminātas par vidējām patēriņa cenu pārmaiņām.
4. **PREČU IEGĀDES KĀRTĪBA**
   1. Pircējs var izdarīt Preču pirkumu uz vietas Pārdevēja veikalā, vai mutiski pasūtīt Preci, ja Prece nav uz vietas. Pircējs var veikt pasūtījumu pa faksu: \_\_\_\_\_\_\_\_\_\_\_\_\_\_\_\_ vai e-pastu: \_\_\_\_\_\_\_\_\_\_\_\_\_\_\_\_, paziņojot par to Pārdevēja pilnvarotai personai pa tālr.\_\_\_\_\_\_\_\_\_\_\_\_.
   2. Pārdevējam Pircēja Pasūtījums, ja Prece nav uz vietas, ir jānodrošina Pārdevēja veikalā 7 (septiņu) kalendāro dienu laikā pēc Pircēja izdarītā pasūtījuma.
   3. Pircējs iegādājas preces, ņemot vērā konkrēto preču nepieciešamību un finansiālās iespējas.
   4. Preces tiek iegādātas pa daļām vai ar vienreizēju pasūtījumu visā Līguma darbības laikā.
   5. Līguma darbības laikā Pircējam ir tiesības samazināt līguma pielikumā Nr. 1 norādīto preču sortimentu, kā arī no dažām pozīcijām atteikties pilnībā, un iegādāties citas Preces, kas atrodas pārdošanā Pārdevēja veikalā, līgumsummas ietvaros, kam tiks piemērota 3.2. punktā norādītā atlaide. Vienošanās ir uzskatāma par noslēgtu, kad pilnvarotās personas ir parakstījušas pavadzīmi.
   6. Par preču iegādes/piegādes dienu tiek uzskatīta diena, kad Pircēja pilnvarotā persona pašrocīgi parakstījusi preču pavadzīmi. Ar šo brīdi Pircējam pāriet valdījuma tiesības un preču nejaušas bojāejas vai bojāšanās risks. Preču īpašuma tiesības Pircējs iegūst tikai ar brīdi, kad pilnībā norēķinājies par iegādātajām precēm.
5. **PUŠU ATBILDĪBA**
   1. Pārdevējs:

5.1.1.piegādā un nodrošina Preces atbilstību tehniskajai specifikācijai - cenrādim un Līguma noteikumiem, kā arī normatīvajos aktos noteiktajām kvalitātes un marķēšanas prasībām, tirdzniecības standartiem un vispāratzītiem kvalitātes standartiem;

5.1.2. Pārdevējs nodrošina Preces piegādi tās ražotāja standarta iepakojumā, kas nodrošina pilnīgu Preces drošību pret iespējamajiem bojājumiem, to transportējot;

5.1.3. ja Pārdevējs piegādājis nekvalitatīvu Preci, tad tas uz sava rēķina apmaina Preci pret jaunu, kvalitatīvu Līgumā noteiktajā termiņā;

5.1.4. nodrošina drošības datu lapu latviešu valodā izsniegšanu atsevišķām Precēm.

* 1. Pircējs:

5.2.1. pieņem Līguma noteikumiem atbilstošu Preci un veic apmaksu Līgumā paredzētajā kārtībā un termiņos;

5.2.2. ir tiesīgs pārbaudīt Preces kvalitāti un pieteikt pretenzijas, ja tā neatbilst Līguma noteikumiem;

5.2.3. ir tiesīgs atteikties no nekvalitatīvas vai Līguma noteikumiem neatbilstošas Preces pieņemšanas.

5.2.4. ir tiesīgs nepieciešamības gadījumā pasūtīt preces, kuras nav iekļautas tehniskajā specifikācijā – finanšu piedāvājumā, saskaņā ar Līguma nosacījumiem.

* 1. Puses viena pret otru ir materiāli atbildīgas par Līgumā noteikto saistību neizpildi, kā arī par otrai Pusei radītiem tiešajiem zaudējumiem, atbilstoši Līguma noteikumiem un Latvijas Republikā spēkā esošajiem normatīvajiem aktiem.
  2. Par maksājuma termiņa nokavējumu, Pircējs maksā Pārdevējam līgumsodu 0,1% apmērā no maksājuma summas par katru nokavēto dienu, bet ne vairāk kā 10% no maksājuma summas.
  3. Par preču piegādes nokavējumu noteiktajā termiņā šī līguma 4. punktā noteiktos gadījumos, Pārdevējs maksā Pircējam līgumsodu 0,1% apmērā no pasūtījuma summas par katru nokavēto dienu, bet ne vairāk kā 10% no pasūtījuma summas.
  4. Līgumsoda samaksa neatbrīvo no saistību izpildes.

1. **NEPĀRVARAMA VARA**

6.1 Puses atbrīvotas no atbildības par daļēju vai pilnīgu saistību neizpildi, kas radusies nepārvaramas varas rezultātā. Šādos gadījumos Pušu attiecības risināmas saskaņā ar LR Civillikuma normām.

1. **LĪGUMA SPĒKĀ STĀŠANĀS, GROZĪŠANA, IZBEIGŠANA, STRĪDU IZSKATĪŠANA**
   1. Līgums stājas spēkā ar tā parakstīšanas brīdi, un ir spēkā 12 mēnešus vai līdz līgumsummas sasniegšanai. Gadījumā, ja līdz līguma darbības termiņa beigām kopējā līgumcena nav izlietota, līgums ir spēkā, kamēr tiek izlietota līgumcena, bet ne ilgāk kā 24 (divdesmit četrus) mēnešus no līguma spēkā stāšanās dienas.
   2. Līgumu var grozīt vai izbeigt, Pusēm vienojoties, kā arī tiesas ceļā LR normatīvajos aktos paredzētajā kārtībā.
   3. Visi Līguma grozījumi noformējami rakstveidā ņemot vērā Publisko iepirkumu likuma 61. panta nosacījumus, un pēc parakstīšanas tie kļūst par Līguma neatņemamu sastāvdaļu.
   4. Pircējs ir tiesīgs lauzt līgumu vienpusēji, ja:

7.4.1 Pārdevējs līguma darbības laikā pēc Pircēja rakstiska brīdinājuma nepilda šī Līguma nosacījumus.

7.4.2. Ja šajā līgumā ietverto Pircēja saistību izpilde ir neiespējama vai apgrūtināta sakarā ar būtisku Pircēja finansējuma samazinājumu, kā arī sakarā ar Pircēja reorganizāciju vai likvidāciju, ja tās rezultātā Pircēja saistību pārņēmējs neturpina veikt funkciju vai uzdevumus, kuru nodrošināšanai noslēgts šis līgums, vai arī veic šo funkciju vai uzdevumus samazinātā apjomā.

* 1. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek iesniegti izskatīšanai tiesā LR normatīvajos aktos noteiktajā kārtībā.

1. **CITI NOTEIKUMI**
   1. Pircējs nozīmētas kontaktpersonas, kuras uzrauga Līguma izpildi, un personas, kuras Pircēja vārdā var veikt Preču pasūtīšanu, iegādi, Preču saņemšanu un atgriešanu (ja saņemta nekvalitatīva Prece) un, kuras parakstīs preču pavadzīmi, tiks norādītas Līguma pielikumā Nr.2, kas ir neatņemam līguma sastāvdaļa.
   2. Pārdevējs nozīmē kontaktpersonas, kas uzrauga Līguma izpildi un / vai kontaktpersonas, kas pieņem pasūtījumus, izsniedz preces un paraksta preču pavadzīmi / pretenzijas vēstuli: *amats, vārds, uzvārds, tālr.: fakss, e-pasts.*
   3. Puses vienojas, ka katram ir tiesības jebkurā laikā mainīt savu Līgumā norādīto kontaktpersonu. Kontaktpersonas maiņas gadījumā rakstiski jāinformē otra Puse par pārstāvja / kontaktpersonas nomaiņu.
   4. Katrai Pusei ir nekavējoties jāziņo otrai Pusei par savas juridiskās adreses vai norēķinu rekvizītu maiņu.
   5. Gadījumos, kas nav paredzēti šajā Līgumā, Puses rīkojas saskaņā ar LR normatīvajiem aktiem.
   6. Līgums sastādīts latviešu valodā uz \_\_(\_\_\_\_) lapām ar diviem pielikumu divos eksemplāros ar vienādu juridisko spēku – pa vienam eksemplāram katrai Pusei.
   7. Līguma pielikums Nr.1 Tehniskā specifikācija – finanšu piedāvājums – ir neatņemama tā sastāvdaļa.
2. **PUŠU JURIDISKĀS ADRESES UN REKVIZĪTI**

**Pircējs: Pārdevējs:**

|  |  |
| --- | --- |
| **Rēzeknes tehnikums**  **Juridiskā adrese: Varoņu iela 11A, Rēzekne, LV-4604**  Reģ. Nr. 90009617187  Tālr. 646 33664  Fakss 646 32665  e-pasts: [pasts@rezeknestehnikums.lv](mailto:pasts@apv.lv)  Valsts Kase, kods TRELLV22  konts LV14TREL2150668001000  Direktore  \_\_\_\_\_\_\_\_\_\_\_\_\_\_\_\_\_\_Benita Virbule  (amats, paraksts, paraksta atšifrējums)  z.v. |  |

**Pielikums Nr.2**

**201\_ .gada \_\_.\_\_\_\_\_\_\_\_\_ Līgumam Nr.\_\_\_**

**Rēzeknes tehnikuma kontaktpersonas**

**1. Pircējs kontaktpersona par līguma izpildi ir Rēzeknes tehnikuma iepirkumu speciālists,** *vārds, uzvārds, tālruņa nr., e-pasts*

**2. Pircēja kontaktpersonas, *kurām ir tiesības veikt preču iegādi, pasūtīšanu un pieņemšanu:***

|  |  |  |  |
| --- | --- | --- | --- |
| ***Rēzeknes tehnikuma mācību vieta, adrese*** | ***Kontaktpersonas amats, vārds, uzvārds*** | ***Telefona nr., e-pasts*** |  |
| 2.1. Rēzeknes tehnikuma mācību vieta Rēzeknē, Varoņu ielā 11a |  |  |  |
| 2.2. Rēzeknes tehnikuma mācību vieta Viļānos, kultūras laukums Nr.1 |  |  |  |
| 2.3. Rēzeknes tehnikuma mācību vieta Zilupē, Kalna iela 4 |  |  |  |

Rēzeknes tehnikuma

direktore \_\_\_\_\_\_\_\_\_\_\_\_\_\_\_ B.Virbule

1. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, kas ir saskaņā ar PIL 46.panta 4. daļu. Balstīšanās uz citu personu pieredzi nedrīkst būt formāla – personas, uz kura spējām pretendents balstās, veicamo darbu finanšu apjomiem jābūt salīdzināmiem ar nepieciešamās kompetences iesaistes apjomu, kā arī personai, uz kura spējām balstās pretendents, jābūt pieredzei attiecīgā līguma izpildē par iepirkumā norādīto preču piegādi. [↑](#footnote-ref-1)
2. Pretendenta piedāvāto Preču atrašanās vietas kritērijs, tiks pārbaudīts ņemot vērā vietnē <https://www.google.lv/maps/dir///@56.5226756,27.3415243,14z> ievadot Pretendenta piedāvāto preču atrašanās vietu un pasūtītāja preču saņemšanas vietu (jo tuvāk Pasūtītājam atrodas Pretendenta iepirkumā piedāvātās preces atrašanās vieta, jo mazāks vides piesārņojums ar izplūdes gāzēm no autotransporta un mazāks ceļa infrastruktūras slodzes samazinājums preču piegādes laikā) ir vieta no Pretendenta piedāvāto Preču atrašanās vietas līdz preču piegādes vietai atbilstoši 11. punktā norādītajai atrašanās vietai, kas izteikta ar precizitāti līdz vienam ciparam aiz komata. [↑](#footnote-ref-2)